

**РЕПУБЛИКА БЪЛГАРИЯ**

**МИНИСТЕРСКИ СЪВЕТ**

Проект

**ПОСТАНОВЛЕНИЕ ................**

**от ................................................... г.**

# ЗА изменение и допълнение на Наредбата за условията и реда за прилагане на схеми за предоставяне на плодове и зеленчуци и на мляко и млечни продукти в учебните заведения – схема „Училищен плод“ и схема „Училищно мляко“, приета с Постановление № 251 на Министерския съвет от 2016 г. (обн., ДВ, бр. 77 от 2016 г.; изм. и доп., бр. 89 от 2016 г., бр. 36 и 55 от 2017 г., бр. 43, 53 и 97 от 2018 г., бр. 18 и 19 от 2019 г. и бр. 39 от 2020 г., бр. 55 от 2020 г., изм. с Решение № 8272 на ВАС на РБ - бр. 59 от 2021 г.)

# Министерският съвет

# постанови:

**§ 1.** Член 9 се изменя така:

„Чл. 9. (1) Предоставят се само пресни плодове и зеленчуци, конвенционално или биологично произведени, включени в списъка по приложение № 1а, като се извършват не повече от 50 доставки за учебна година. Най-малко 1/2 от доставяните плодове и зеленчуци трябва да са произведени от земеделски стопани, регистрирани по Наредба   
№ 3 от 1999 г. за създаване и поддържане на регистър на земеделските стопани (обн., ДВ, бр. 10 от 1999 г.), наричана по-нататък "Наредба № 3 от 1999 г.".

(2) Количествата плодове и зеленчуци, конвенционално и биологично произведени от земеделски стопани, регистрирани по Наредба № 3 от 1999 г., се придружават от приемно-предавателен протокол, подписан от земеделския стопанин и от доставчика, в случаите, когато доставчикът не доставя продукти собствено производство. Протоколът се съставя в три екземпляра, като единият остава при земеделския стопанин, вторият е за доставчика, а третият се прилага към заявката за плащане. Протоколът е по образец на изпълнителния директор на Държавен фонд "Земеделие".

(3) Предоставяните конвенционално произведени плодове и зеленчуци трябва да отговарят на изискванията за качество на пресни плодове и зеленчуци съгласно Регламент за изпълнение (ЕС) № 543/2011 на Комисията от 7 юни 2011 г. за определяне на подробни правила за прилагането на Регламент (ЕО) № 1234/2007 на Съвета по отношение на секторите на плодовете и зеленчуците и на преработените плодове и зеленчуци (ОВ, L 157/1 от 15 юни 2011 г.), наричан по-нататък Регламент за изпълнение (ЕС) № 543/2011 на Комисията. Плодовете и зеленчуците, конвенционално и биологично произведени, трябва да отговарят на изискванията на Наредба № 2 от 2021 г. за специфичните изисквания към безопасността и качеството на храните, предлагани в детските заведения, училищните столове и обектите за търговия на дребно на територията на училищата и на детските заведения, както и към храни, предлагани при организирани мероприятия за деца и ученици (обн., ДВ., бр. 8 от 2021 г.), наричана по-нататък „Наредба № 2 от 2021 г.“, Наредба № 37 от 2009 г. за здравословно хранене на учениците (обн., ДВ, бр. 63 от 2009 г.), наричана по-нататък „Наредба № 37 от 2009 г.“ и Наредба № 6 от 2011 г. за здравословно хранене на децата на възраст от 3 до 7 години в детски заведения (обн., ДВ, бр. 65 от 2011 г.), наричана по-нататък „Наредба № 6 от 2011 г.“.

(4) Биологично произведените плодове и зеленчуци трябва да отговарят на изискванията на Регламент (ЕО) № 834/2007 на Съвета от 28 юни 2007 година относно биологичното производство и етикетирането на биологични продукти и за отмяна на Регламент (ЕИО) № 2092/91 (ОВ L 189 от 20.7.2007 г.), наричан по-нататък „Регламент (ЕО) № 834/2007“; Регламент (ЕО) № 889/2008 на Комисията от 5 септември 2008 година за определяне на подробни правила за прилагането на Регламент (ЕО) № 834/2007 на Съвета относно биологичното производство и етикетирането на биологични продукти по отношение на биологичното производство, етикетирането и контрола (ОВ L 250 от 18.9.2008 г.), наричан по-нататък „Регламент (ЕО) № 889/2008“) и Наредба № 5 от 2018 г. за прилагане на правилата на биологично производство, етикетиране и контрол, и за издаване на разрешение за контролна дейност за спазване на правилата на биологичното производство, както и за последващ официален надзор върху контролиращите лица (обн., ДВ, бр.75 от 2018 г.), наричана по-нататък„Наредба № 5 от 2018 г.“;

(5) Забранява се предоставянето в учебните заведения на генетично модифицирани плодове и зеленчуци.

(6) Плодовете и зеленчуците се предоставят под формата на порции за всяко дете или ученик с тегло съгласно приложение № 2, почистени, измити и опаковани във вид, посочен в същото приложение. Допуска се отклонение в теглото на плодовете и зеленчуците до минус 20 на сто.

(7) По схема "Училищен плод" се предоставят най-малко 4 различни вида плодове и/или зеленчуци месечно и най-малко 4 от доставките, но не повече от 6 са на биологично произведени плодове и/или зеленчуци за учебна година. Когато биологично произведените плодове и зеленчуци са закупени от земеделски стопанин, регистриран по Наредба № 3 от 1999 г., и за тях е приложен протокол по ал. 2, същите се вземат предвид при контрола за спазване на изискването по ал. 1, изречение второ.

(8) Плодовете и зеленчуците по схема "Училищен плод" се предоставят в деня на доставката отделно от основните хранения и не могат да се използват за приготвяне на ястия. Предоставят се само на включени в групата деца или ученици в класа, които отговарят на изискванията на чл. 8. Когато част от децата или учениците отсъстват, доставените за съответния ден количества плодове и зеленчуци се разпределят между присъстващите деца и ученици.

(9) Плодовете и зеленчуците се предоставят на децата и учениците равномерно чрез извършване средно по две доставки на седмица, но не повече от 10 доставки на месец.

(10) Предоставяните по схемата конвенционално произведени плодове и зеленчуци следва да бъдат придружени със сертификат за всяка партида, издаден по реда на чл. 21 от Наредба № 16 от 2010 г. за изискванията за качество и контрол за съответствие на пресни плодове и зеленчуци (обн., ДВ, бр. 43 от 2010 г.), наричана по-нататък „Наредба № 16 от 2010 г. на името на одобрения по схемата доставчик или на доставчика, избран по реда на чл. 13, ал. 4.

(11) Допуска се сертификатът, издаден по реда на чл. 21 от Наредба № 16 от   
2010 г. да бъде издаден на името на лицето, от което доставчиците по ал. 10 пряко са закупили плодовете и зеленчуците.

(12) Конвенционално произведените плодове и зеленчуци се опаковат и маркират в съответствие с Регламент за изпълнение (ЕС) № 543/2011 на Комисията и със Закона за храните и подзаконовите актове по прилагането му.

(13) Биологично произведените плодове и зеленчуци трябва да са закупени или доставени от оператори, вписани в регистъра по чл. 16а, ал. 1, т. 1 от Закона за прилагане на Общата организация на пазарите на земеделски продукти на Европейския съюз, в който е въведено и валидно писмено доказателство по чл. 29, параграф 1 от Регламент (ЕО) № 834/2007.

(14) В съответствие с изключението предвидено в чл. 28, параграф 2 от Регламент (ЕО) 834/2007 и чл. 48, ал. 2 от Наредба 5 от 2018 г. се допуска биологично произведени плодове и зеленчуци да се доставят от доставчик по чл. 13, ал. 1, т. 2 и 3 или от избрания доставчик на заявител по чл. 13, ал. 1, т. 1 и 4, който не е вписан в регистъра по ал. 13, при условие, че същите са закупени от оператор, вписан в регистъра по ал. 13 и се доставят в деня на тяхното закупуване или в деня следващ закупуването им, без да се складират, разтоварват и претоварват от транспортното средство, на което са натоварени при закупуването им.“

**§ 2.** В чл. 10 се правят следните изменения и допълнения:

1. Алинея 2 се изменя така:

„(2) Млякото и млечните продукти по ал. 1 трябва да отговарят на изискванията на Наредба № 2 от 2021 г. и Наредбата за специфичните изисквания към млечните продукти, приета с Постановление № 260 на Министерския съвет от 2021 г. (обн., ДВ, бр. 64 от 2021 г.)“;

2. В ал. 3 думата „регистрирани“ се заменя с „одобрени“, а думите „чл. 23“ се заменя с „чл. 31“;

3. В ал. 4 думите „разполагащи с устройства за поддържане на температурен режим, които осигуряват поддържане на хладилната верига, съгласно чл. 4, параграф 3, буква „г“ от Регламент (ЕО) № 852/2004“ се заменят с „регистрирани по реда на чл. 55 от Закона за храните“;

4. В ал. 5:

а) в основния текст думата „млека“ се заменя с „мляко“;

б) в т. 1 накрая се добавя „и на Закона за храните и на подзаконовите нормативни актове по прилагането му.“;

в) в т. 3 след думата „документ“ се добавя „съдържащ информация“;

5. Създава се ал. 5а:

„(5а) Биологично произведените мляко и млечни продукти трябва да отговарят на изискванията на Регламент (ЕО) № 834/2007, Регламент (ЕО) № 889/2008 и Наредба № 5 от 2018 г.“.

**§ 3.** Член 11 се изменя така:

„Чл. 11 (1) Броят на доставките на мляко и млечни продукти за една учебна година е не повече от 50. Най-малко 1/2 от доставките на всеки заявител са прясно пастьоризирано мляко или кисело мляко, като най-малко една доставка месечно е прясно пастьоризирано мляко. Броят на доставките на сирене и кашкавал не надвишава броя на доставките на прясно пастьоризирано мляко за съответния месец. Продуктите се раздават равномерно чрез извършване средно по две доставки на седмица, но не повече от 10 доставки на месец.

(2) По схема "Училищно мляко" се разпределят най-малко 3 различни вида продукти месечно. За една учебна година най-малко 4 от доставките, но не повече от 6, трябва да са на биологично произведено прясно пастьоризирано мляко и млечни продукти. Доставените количества биологично произведени мляко и млечни продукти се вземат предвид при контрола за спазване по ал. 1, изречения второ и трето.

(3) Когато доставчикът по схемите не е производител на мляко и млечни продукти, доставяните от него количества конвенционално произведени мляко и млечни продукти в учебните заведения се придружават от приемно-предавателен протокол, подписан от производителя, от когото са закупени, и от доставчика. Протоколът се съставя в три екземпляра, като единият остава при производителя, вторият е за доставчика, а третият се прилага към заявката за плащане. Протоколът е по образец на изпълнителния директор на Държавен фонд "Земеделие".

(4) Максимално допустимото количество е 0,25 литра млечен еквивалент на ден на дете, което съответства на количествата мляко и млечни продукти, посочени в приложение № 4. Когато част от децата или учениците отсъстват, доставените за съответния ден количества мляко и млечни продукти се разпределят между присъстващите деца или ученици в ден, различен от деня на доставката.

(5) Предоставяните мляко и млечни продукти не се използват за приготвяне на други ястия с добавена сол, захар и растителна мазнина и не се включват в състава на топлинно обработени продукти.

(6) Биологично произведените мляко и млечни продукти трябва да са закупени или доставени от оператори, вписани в регистъра по чл. 16а, ал. 1, т. 1 от Закона за прилагане на Общата организация на пазарите на земеделски продукти на Европейския съюз, в който е въведено и валидно писмено доказателство по чл. 29, параграф 1 от Регламент (ЕО) №834/2007.

(7) В съответствие с изключението предвидено в чл. 28, параграф 2 от Регламент (ЕО) 834/2007 и чл. 48, ал. 2 от Наредба 5 от 2018 г. се допуска биологично произведени мляко и млечни продукти да се доставят от доставчик по чл. 13, ал. 1, т. 2 и 3 или от избрания доставчик на заявител по чл. 13, ал. 1, т. 1 и 4, който не е вписан в регистъра по ал. 6, при условие, че същите са закупени от оператор, вписан в регистъра по ал. 6 и се доставят в деня на тяхното закупуване или в деня следващ закупуването им, без да се складират, разтоварват и претоварват от транспортното средство, на което са натоварени при закупуването им и при непрекъсване на температурния режим.“.

**§ 4.** В чл. 11а се правят следните изменения:

1. В ал. 2, т. 3 се изменя така:

„3. да отговаря на изискванията на Наредба № 2 от 2021 г.“

2. В ал. 6 навсякъде думите „декларацията по чл. 13, ал. 6 “ се заменят със „заявлението по чл. 14, ал. 1“.

**§ 5.** В чл. 13 се правят следните изменения и допълнения:

1. В ал. 1, т. 3 думите „които имат одобрени обекти по чл. 9, ал. 5 и чл. 10, ал. 2,   
т. 2“ се заменят с „които имат регистрирани или одобрени обекти съгласно Закона за храните“;

2. В ал. 5 думите „в съответствие с посоченото в декларациите по ал. 6“ се заличават и се създава изречение второ: „В тези случаи заявлението по чл. 14, ал. 1 се подписва от директора на всяко учебно заведение, за което заявителят кандидатства за одобрение за извършване на доставки.“;

3. Алинея 6 се отменя.

**§ 6.** Член 14 се изменя така:

„Чл. 14. (1) Заявителите по схемите подават лично или чрез упълномощено лице заявление за одобрение по образец, утвърден от изпълнителния директор на Държавен фонд "Земеделие", в срок от 1 до 31 май. Заявлението се подава по електронен път чрез специализирана платформа, създадена и поддържана от Държавен фонд "Земеделие". Изпълнителният директор на Държавен фонд "Земеделие" може със заповед да определи допълнителни срокове за подаване на заявления за участие във всяка от схемите.

(2) Одобрените от изпълнителния директор на Държавен фонд "Земеделие" заявители са длъжни:

1. да върнат всяка неправомерно изплатена помощ, ако се установи неспазване на изискванията към доставките на продукти, в срок до 10 дни от получаването на уведомление от Държавен фонд "Земеделие";

2. да водят подробен отчет и отделна счетоводна отчетност за дейностите по прилагане на схемата и да съхраняват всички документи, свързани с прилагането на схемата, включително първичните счетоводни, разходооправдателни документи, за срок най-малко 3 години считано от годината, следваща тази на издаването им;

3. при поискване от служители на Държавен фонд "Земеделие" да предоставят допълнителни документи, свързани с прилагането на схемата;

4. да осигурят достъп за проверки от служители на Държавен фонд "Земеделие" и Българската агенция по безопасност на храните, които имат за цел преглед на отчетността, както и за проверки на място;

5. при поискване от служители на Държавен фонд "Земеделие" да предоставят в срок информацията, която е необходима за прилагането и мониторинг на прилагането на схемата.

(3) Заявителите по чл. 13, ал. 1, т. 2 и 3 нямат право да възлагат извършването на доставките на други лица.

(4) Заявителите по чл. 13, ал. 1, т. 1 прилагат към заявлението по ал. 1 следните документи:

1. заповед или нотариално заверено пълномощно от заявителя – за лицето, упълномощено да подаде документите;

2. удостоверение за открита банкова сметка или извлечение/справка от банкова сметка с печат и подпис на банков служител;

3. документи, удостоверяващи проведените процедури по ЗОП за избор на доставчик/доставчици по схема "Училищен плод" и/или схема "Училищно мляко";

4. график на датите на доставки на продуктите по чл. 9, 10 и 11а;

5. декларация по образец на изпълнителния директор на Държавен фонд "Земеделие" за поемане на задължения по прилагане на схемата/схемите.

(5) Заявителите по чл. 13, ал. 1, т. 2 – 4 прилагат/попълват към заявлението по   
ал. 1 следните документи:

1. нотариално заверено пълномощно от заявители по чл. 13, ал. 1, т. 2 и 3 или заповед на заявители по чл. 13, ал. 1, т. 4 – за лицето, упълномощено да подаде документите;

2. удостоверение за открита банкова сметка или извлечение/справка от банкова сметка с печат и подпис на банков служител;

3. документи, удостоверяващи възлагане на обществени поръчки за избор на доставчик/доставчици на плодове, зеленчуци и/или мляко и млечни продукти, съгласно Закона за обществените поръчки – за заявителите по чл. 13, ал. 1, т. 4, когато по реда на ЗОП се изисква провеждането на такава процедура;

4. информацията за транспортните средства по чл. 58 от Закона за храните, както и регистрационния номер или ветеринарния одобрителен номер на обекта за производство, преработка и/или дистрибуция на храни, съгласно Закона за храните;

5. график на датите на доставки на продуктите по чл. 9, 10 и 11а, съгласуван с директора на учебното заведение;

6. декларация по образец на изпълнителния директор на Държавен фонд "Земеделие" за поемане на задължения по прилагане на схемата от страна на заявителите по чл. 13, ал. 1, т. 2 – 4.

(6) Всички заявители предоставят към заявлението по ал. 1 декларация за съответствие с обстоятелствата по чл. 9, ал. 13 и чл. 11, ал. 6.

(7) В декларацията по ал. 6 се посочва:

1. ако продуктите ще се доставят от одобрен заявител, който не е вписан в регистъра по чл. 16а, ал. 1, т. 1 от Закона за прилагане на Общата организация на пазарите на земеделски продукти на Европейския съюз – че заявителят ще предоставя продуктите на децата и учениците във вида, в който са закупени от оператора , вписан в регистъра по чл. 16а, ал. 1, т. 1 от Закона за прилагане на Общата организация на пазарите на земеделски продукти на Европейския съюз без да се складират, разтоварват и претоварват от транспортното средство, на което са натоварени при закупуването им, и/или

2. че продукти ще бъдат доставяни директно от одобрения заявител, който е оператор, вписан в регистъра по чл. 16а, ал. 1, т. 1 от Закона за прилагане на Общата организация на пазарите на земеделски продукти на Европейския съюз.

(8) Когато при административната обработка на заявлението за одобрение се установи липса на задължително изискуем документ/документи и/или непълнота на предоставен/и такъв/такива и/или нередовност в заявените данни, Държавен фонд "Земеделие" уведомява заявителя с уведомително писмо чрез лицензиран пощенски оператор с обратна разписка. Копие от писмото се изпраща и по електронната поща на заявителя или се прикача към досието на заявителя в електронната платформа на Държавен фонд "Земеделие". Заявителят в срок до 10 работни дни от получаване на уведомителното писмо чрез лицензиран пощенски оператор има право да отстрани констатираните липси и/или непълноти и/или нередовности чрез предоставяне на обяснителна записка, допълнителни или нови документи.“

**§ 7.** В чл. 15 се правят следните изменения и допълнения:

1. Алинея 7 се отменя.

2. В ал. 10 след думата „когато“ се добавя „в Държавен фонд "Земеделие"“, след думата „производство“ се добавя „срещу конкретен заявител“, а думите „от прокуратурата“ се заличават.

**§ 8.** В чл. 17 се правят следните изменения и допълнения:

1. В ал. 2 накрая се добавя „или от трето лице, определено от изпълнителния директор на Държавен фонд "Земеделие" по реда на ЗОП.“;

2. Създава се ал. 2а:

„(2а) Когато доставените порции съответстват на броя на заявените деца и/или ученици, но се установи, че теглото на порция е по-малко от теглото, посочено в Приложение № 2, но това отклонение е в рамките на допустимото по чл. 9, ал. 6, разходите се възстановяват на база действително доставените количества.“.

3. Създава се ал. 2б:

„(2б) Когато доставените порции съответстват на броя на заявените деца и/или ученици, но се установи, че теглото на порция е по-голямо от теглото, посочено в Приложение № 2, разходите се възстановяват на база тегло на порция, съгласно Приложение № 2.“.

4. В ал. 3 след думите „ал. 2, се“ се добавя „актуализират при необходимост на всеки две учебни години в случай че се установи 10% или повече отклонение в определените стойности или при други обстоятелства констатирани от Министерството на земеделието, храните и горите и се“, а думите „всяка година“ се заличават.

**§ 9.** В чл. 18 се правят следните изменения и допълнения:

1. В ал. 1 думите „в областната дирекция на Държавен фонд „Земеделие“ по тяхното седалище“ се заличават, а думите „на хартиен и електронен носител“ се заменят с „по електронен път“;

2. Алинея 2, т. 3 се изменя така:

„3. номера на удостоверения за регистрация или одобрение на обекти за производство, преработка и/или дистрибуция на храни, съгласно Закона за храните, за съответната група храни, от които са закупени, доставяните продукти в учебните заведения.“;

3. В ал. 3:

а) в т. 4 думите „чл. 14 и 15 от Наредба № 8 от 2018 г.“ се заменят с „чл. 15 и 16 от Наредба № 2 от 2021 г.“;

б) в т. 6 след думите „посочени в чл.“ се добавя „9, ал. 13, чл. 11, ал. 6 и“;

в) точка 7 се изменя така:

„7. сертификат, издаден по реда на чл. 21 от Наредба № 16 от 2010 г., съгласно чл. чл. 9, ал. 10.“;

4. Алинея 5 се отменя.

5. Алинея 6 се изменя така:

„(6) Когато при административната обработка на заявлението за одобрение се установи липса на задължително изискуем документ/документи и/или непълнота на предоставен/и такъв/такива и/или нередовност в заявените данни, Държавен фонд "Земеделие" уведомява заявителя с уведомително писмо чрез лицензиран пощенски оператор с обратна разписка. Копие от писмото се изпраща и по електронната поща на заявителя или се прикача към досието на заявителя в електронната платформа на Държавен фонд "Земеделие". Заявителят в срок до 10 работни дни от получаване на уведомителното писмо чрез лицензиран пощенски оператор има право да отстрани констатираните липси и/или непълноти и/или нередовности чрез предоставяне на обяснителна записка, допълнителни или нови документи. Когато заявителят не отстрани констатираното до изтичане на посочения срок, Държавен фонд „Земеделие“ отказва изцяло или частично исканото плащане, като взема предвид естеството на неотстранените нередности – непълноти, неясноти и/или липси.“.

6. Създава се ал. 7:

„(7) Документът по ал. 3, т. 7 се проверява от Държавен фонд "Земеделие" в Интегрираната система за администрация и контрол, която извършва автоматичен обмен на данни с регистъра на издадените сертификати по реда на чл. 21 от Наредба № 16 от 2010 г., който се поддържа от Българската агенция по безопасност на храните.“

**§ 10.** В чл. 19 се правят следните изменения:

1. В ал. 1 думите „регистрирани по реда на чл. 23 от Закона за храните“ се заменят с „регистрирани или одобрени съгласно Закона за храните“.

2. Алинея 5 се изменя така:

„(5) Когато в Държавен фонд „Земеделие“ са постъпили данни за образувано досъдебно производство срещу конкретен заявител, свързано с фондове, инструменти и програми, финансирани от ЕС, изпълнителният директор на Държавен фонд „Земеделие“ със заповед спира обработката на подадената заявка за плащане и уведомява заявителя по реда на Административнопроцесуалния кодекс.“.

**§ 11.** Приложение № 2 към чл. 9, ал. 5 става Приложение № 2 към чл. 9, ал. 6.

**§ 12.** Приложение № 4 към чл. 11, ал. 5 става Приложение № 4 към чл. 11, ал. 4.

**§ 13.** В Приложение № 6 се правят следните изменения:

1. В б. А):

а) думата „произвеждащи“ се заменя със „за производство на“, а думата „отглеждащи“ се заменя със „за отглеждане на“;

б) в т. 3 думата „ако“ се заменя с „когато“;

2. В б. В):

а) думите „плодове и зеленчуци“ се заменят с „продуктите, допустими за предоставяне по реда на настоящата наредба“;

б) в т. 3 думата „допълнителни“ се заменя с „необходими“;

3. В б. Д):

а) в т. 1 думата „училищата“ се заменя с „учебните заведения“;

б) в т. 3 думата „училищен“ се заличава, а след думата „персонал“ се добавя „в учебното заведение“;

4. в б. Е) т. 1 думите „плодовете и зеленчуците“ се заменят с „продуктите, предоставяни по реда на настоящата наредба“.

# ПРЕХОДНИ И ЗАКЛЮЧИТЕЛНИ РАЗПОРЕДБИ

# § 14. В срок до 1 април 2022 г.:

# 1. Държавен фонд „Земеделие“ създава платформа за подаване по електронен път на заявление за одобрение съгласно чл. 14, ал. 1 и на заявка за плащане съгласно чл. 18, ал. 1;

# 2. Българската агенция по безопасност на храните създава електронен модул във връзка с чл. 18, ал. 7, в който всички сертификати, издадени по реда на чл. 21 от Наредба № 16 от 2010 г., са достъпни за служебно и публично ползване – регистър на издадените сертификати. До изграждане на такъв модул, данните се проверяват от Държавен фонд „Земеделие“ чрез изискване на информация от Българската агенция по безопасност на храните по служебен път.

# § 15. (1) Изключение от изискването на чл. 14, ал. 1 и чл. 18, ал. 1 за подаване на заявления и заявки по електронен път се допуска за:

# 1. Учебната 2021/2022 година, за която заявленията и заявките могат да бъдат подавани на хартиен и електронен носител в областна дирекция на Държавен фонд "Земеделие" по седалище и адрес на управление на заявителя;

# 2. Учебната 2022/2023 година, за която заявленията и заявките могат да бъдат подавани на хартиен и електронен носител в областна дирекция на Държавен фонд "Земеделие" по седалище и адрес на управление на заявителя, при условие, че същите се отразят в платформата за електронно подаване на документи и информацията от тях се валидира от служителя на областната дирекция, който приема документите.

(2) В случаите на ал. 1 заявителите са длъжни при подаване на документите да представят за проверка оригиналите на всички документи, за които се изискват копия. Копията на документите се заверяват, като заявителят напише "Вярно с оригинала", подпише се и постави печат. Служителите на Държавен фонд "Земеделие" извършват предварителен преглед на подадените документи в присъствието на кандидата, на неговия законен представител или упълномощено от него лице. В случаи на липси или нередовности в предоставените документи заявлението/заявката не се приема или не се одобрява за приета в модула, като незабавно се връща на заявителя с писмено изложение за всички установени липси и/или нередовности.

# МИНИСТЪР-ПРЕДСЕДАТЕЛ:

# СТЕФАН ЯНЕВ

## И.Д. ГЛАВЕН СЕКРЕТАР НА МИНИСТЕРСКИЯ СЪВЕТ:

**КРАСИМИР БОЖАНОВ**

# Главен секретар на

# Министерството на земеделието, храните и горите :

**Анна Мирчева**

**Директор на дирекция „Правни дейности и**

**законодателство на Европейския съюз”, МЗХГ:**

**Ивелина Яламова-Колева**